cyanic-selkie/wikianc huggingface dataset:
Fangowai ba Fame'e Afo ba Danö Niha
Fangowai
Na no sa'ae awai wangowai, ba lahuhugö (di teguhkan) lamane : ”höli-höli wanguhugö same'e afo si lö oya-oyaaaaaaa…." aefa da'ö itohugö faoma hendri-hendri (pantun). Ösi hendri-hendri, hewisa ba wame'e fasumangeta ba wame'e yaŵa daroma dome, ba mangide-ngide'ö ira ya'ira sowatö. Ba faoma lafagema-gema ba dalu mbanua. Ofeta ma'ökhö Hendri-Hendri no terorogö lö si taya ba gangowuloa gofu hezoso mi sa, ba zi sagörö Tanö Niha, ba hegöi si so baero ma Ono Niha sangarato ba danö misiyefo.
Hendri-Hendri
Ya'e duma-duma nia hendri-hendri simane moroi ba zowatö:
Ba latema ya'ira moroi tou;
Ba wa'oya nasa danö bö'önia. Fangowai ba fame'e afo tenga samena so ba Danö Niha, no sambua lala wa'auri si lö tola lö la falaua ba g otalua wabanuasa, ba wa'auri fongambatö, ba fa'auri si'ero ma'ökhö.
Magiao
Magiao, asese laŵa'ö ia göi beo, sambua gurifö so'afi, wofo si no tehöngö ba zi sagörö ulidanö. Hana wa tehöngö?, me no sa'ae ato zo faduhu'ö wa magiao andre, fofo sibaga-baga, sisökhi li, salio sibai onekhe ba wamadumaisi li zasese irongo. Simane ngawua wehede ma sinunö nifaguruö khönia, tola i go'ö wehede ma li zasese nirongonia (Li Indonesia bisa menirukan suara). Börö wa'asökhi li nia ba he bu nia, tebai ni taha wa no ato zangalui fofo andre ba ndru'u ba gatua ba lahalö ba gazuni, la'uri la rorogö ba ba gafuriata oya la famawa ba zogale ni binibini'ö (Li Indonesia diseludupkan) börö me samatörö ba Indonesia no tesura wa Magiao andre no lafaogö ia ba gurifö ni faeri (Li Indonesia yang dilindungi). Ba ginötö safuria andre me no ato zanga'i ya'ia ba lö oya tö zi toröi ba gatua ma ba mbenua, arakhagö ma'ifutö tola taya ma ahori (punah) wofo andre ba danö niha. Simane sino lasura ba gu'ö museum me 2017 wa arakhagö taya, ba lö sa'ae tarongo li nia.
Simanö göi ni sura ba gu'ö ba suaranusantara.com me 10 mbaŵa si 11 döfi si 2017 ni raka Dohu Lase, no owulo moroi ba ndraono sekola, ba famareta so urusi "dinas lingkungan hidup", ba ira satua mbanua ba tanö bö'ö ba wamatunö hewisa lua-lua khöda Beo Nias andre ma Magiao.
Fetaro Magiao ba mbanua bö'ö(Penyebaran)
Magiao si so ba Danö Niha no mozawili göi ba mbanua tanöbö'ö simane ba Sri Lanka, India, Himalaya, numalö ba gatumbukha irugi Filipina
Waö-waö (Deskripsi)
Magiao andre, fa'ebua mbotonia lö ebua sibai so ba zi 40 seti, hiza no sebua ia moroi ba gotalua beo tanöbö'ö. La'a-la'a magiao andre, no sökhi sibai, ba högönia lö atabö sibai mbu, ba so za'usö ba wetaro dangi-danginia, ma hulö zo talinga sambua waehuta moroi ba danöbö'ö. Magiao andre, ba simanga mbua geu ba ngawalö zohombo sigide-ide (serangga), ba nahiania ba geu salaŵa sibai, ba auri ira safasa, so zilatao ba so zihene, ba magiao andre, sambua wofo si lö famaedo ba zi sagörö ulidanö, hewisa wa'onekhenia ba wamadumaisi ngawalö nirongonia, ba sasese latötöi khönia. Magiao no arakhagö lö sa'ae tesöndra ba gatua ba Danö Niha me no oi teboka gatua, ba no oya göi nira'u, nifaliaro niha, irege lö oya tö, ba arakhagö taya sa'ae. Moguna la orifi ba lafaliaro, ba la'angeragö hewisa lala ba wangoya'ö magiao andre. Hiza magiao, fao ba gangolifa wofo sitebai lahalö, me no so goi-goi zamatörö. (burung yang dilindungi)
Orahili'eho
Orahili'eho no töi mbanua ba Danö Niha:
__DISAMBIG__
Sifaoro'asi Uluhou
Sifaoro'asi Uluhou no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2016.
Hilina'a, Alasa Talumuzöi
Hilina'a no sambua desa ba Kecamatan Alasa Talumuzöi, Kabupaten Nias Utara. Kodenia ba wamatörö Indonesia 12.24.06.2006.
Tuhemberua Amandraya
Tuhemberua Amandraya no sambua desa ba Kecamatan Amandraya, Kabupaten Nias Selatan. Kodenia ba wamatörö Indonesia 12.14.07.2033.
Simanaere Botomuzöi
Simanaere Botomuzöi no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2005.
Manari
Manari, fanari, wanari ba wanötöi gamaudu yöu, ba li Indonesia latötöi ia Menari. Ba Danö Niha fanari andre no sambua nekhe-nekhe wamazaule boto sifao ndroto-ndroto sisökhi ba wamaigi ba no sambua fondröni dödö niha sawena morugi Tanö Niha ba wa'asökhi hewisa wamageha boto sifao sinunö, ngawalö zoli, hugö-hugö ba wa'asökhi ba wamaigi-maigi. Bada'a tou ba so döi-töi wanari si so ba Danö Niha.
Naha Wanari Maena
Manari, fanari, wanari Maena, ba danö niha famalua fanari tenga ero nahia. Simane maena, tefalua ia ba walöŵa. Lala wamalua ya'ia so zanötöi / sanutunö maena, ba so nono maena, ma niha si famaena. Maena andre no göi la osisi'ö ma la'alui hewisa si'ai mege mbörönia (ba li Indonesia : diteliti) ya'ira si so ba naha wamahaö. Töi (syair) maena, la tandrösaigö ba lala waö-waö zi dombua ngambatö samalua falöŵa. Fefu nifaehagö oi amaedola (pantun).
Naha Wanari Fatele
Fanari Fatele, no sa'ae la'ila niha ba zi sagörö uli danö. Fatele ma latötöi ba li Indonesia : Tari Perang. Fanari Fatele, asese lafalua ba naha gangowuloa sebua simane fisita Ya'ahowu ba angowuloa segebua tanö bö'ö solohe töi danö niha. Fatele, tandra wahasara dödö ba wangombakha ba niha sato hewisa lakhömi wahasara dödö ba wolaŵa udu. Ba wamalua fatelesa ba la'ohe doho, baluse.
Sebuasi
Sebuasi no sambua desa ba Kecamatan Pulau-Pulau Batu, Kabupaten Nias Selatan. Kodenia ba wamatörö Indonesia 12.14.05.2051.
Malu
Malu ma fealu (Li Indonesia berburu) no fehede ni'oguna'ö ba li Niha na möi ira wangalui ba wofa'ala ma mondra'u aurifö si so ba gatua Aurifö sasese lafa'ala ma lara'u na möi malu ya'ia da'ö laosi, nago, sökha, böhö, sigölu, btn.
Ngawalö Wealu ba Danö Niha
So ha'uga ngawalö wealu ba Danö Niha si no lafalu-falua ira satua föna, ya'ia da'ö:
Amakhoita ba Wealu
Fatua lö mufalua wealu, ba si'oföna i'owuloi zifao khönia sondrönia'ö fealu ba wanga'i wahasara dödö khöra, la honogöi simane:
Fakake Wealu
Niha si malu, si'oföna sibai, niha sibarani manörö atua, du'u ba sangila lögu danö. Ba we'amöi malu, labörö sibai, owulo hawa'ato zimöi mealu, ba mangandrö zatua khöra, ena'ö la söndra gahulua utu ndru'u simane : laosi, nago, sökha, bogo, böhö, ba tanö bö'ö. Hiza bawe'amöi malu, oya sibai gamonita, tebai manötöi sabe'e ma tebai falele. Amonita da'a la be'e ba dödöra ya'ira simöi malu. Aefa mangandrö, ba dozi zimöi malu, la'ohe doho zamösana, belewa si so saembu ba löwi-löwi, ba asu mato hauga rozi sitobali awö solohi utu ndru'u. Nano aefa mangandrö, bafakake no oi so ba danga, ba la honogöi hezo labörötaigi wofanö, ba faoma lafatunö dania hezo wetaro orudu zui ira.
Ase
Meföna me abölö nasa gatua, ambö ato nasa niha ba danö niha, utu ndru'u oya sibai, ba lö marase niha we'amöi malu, ha mato sabata, ba no tola lasöndra gahuluara. Ia da'a ba no oi teboka mbolo mbenua, irege mangalö sa'ae wa'oya gutu ndru'u ma aurifö. Niha moroi ba danö niha, sino to'ölö malu ma mangalui sökha ba gatua, lakaokö we'amöi ba zitambai nasi fetaro ba danö Ase, ba wangalui sökha me tenga ha ba wangalui diwo simane nifalua ndra satuada meföna, iada'a fealu no hulö sambua lala halöŵö ia, me ahuluara so niha sowöli molo'ö fa'abua ba wali'era ma nikilo ba ni'erai hauga ribu rufia mbölinia. Aboto ba dödö niha fefu wa ono niha no niha sonekhe sibai ba wealu, me no sambua ni tohugö simane nifalua ndra satua meföna ba Danö Niha.
Dahana, Bawölato
Dahana ya'ia da'ö no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2017.
Hili'orudua, Aramö
Hili'orudua ya'ia da'ö no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2002.
Hilifadölö, Aramö
Hilifadölö ya'ia da'ö no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2007.
Balöhili Botomuzöi
Balöhili Botomuzöi no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2008.
Tuhegafoa I
Tuhegafoa I no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2007.
Mororogö Fa'anumana
Mororogö Fa'anumana, tenga samena larongo niha, no moziwili wehede da'a ba na lafaigi no sambua dandra sifalemba ba wa'auri Nono Niha. Gofu he za manö misa so ira, ba fo'aurifagö lala wa'auri da'a no nigogohe aro. Mororogö fa'anumana ba Danö Niha sambua lala wa'auri nifili nono mbanua sitobali fangoroma'ö wa lö mangalui fakayo ba gulidanö sitaya andre. Na terongo wehede simane da'a ba imane tödö samondrongo, no baga sibai huku niha da'a tenga fa'akayo ni aluinia, me sitaya. Na meföna alua wehede da'a, fagöna sibai yamendrua nasa na lafakhai ia ba wa'auri ba wa'aboto ba dödö Lowalangi, lö moguna la fakuru röngö-röngö me satula da'ö. Hiza fa'atedou wangi'ila andre ba ginötö safuria da'a, no tebai sa'ae lafake wangera-ngera simane da'a börönia oi sifagohi tödö niha ba wanöndra fa'auri sa bölö baga moroi ba wa'auri iada'a. Na lö fagohi dödö, ba italu'i ia inötö.
Ba wahede mororogö fa'anumana andre, sambua fangombakha ba niha sato wa ya'ia tebai mamalua hada'ia, lö fa'abölö, ba ihalö khönia dödö sahono, irorogö wa'anumanania. Niha bö'ö no larugi lawuo, ba ya'ia ba gulidanö sebolo mozago fa'atosasa dödö. Da'a zitobali fökhö lö fa'atedou ba ngawalö wangi'ila. Börö me ifaigi wa lö hada'ia lohe-lohe fa'aso ba dangania, ba no i 'ila wa tebai maliŵa sa'ae ia, ba lö sa'ae ibe'e dödönia hewisa lala wa'aheta ia ba wa'atosasa dödö andrö. Ba na so atö nononia na ono matua, ba imane lö guna zekola la fangowalu, me da'ö lua-lua ni'ila niha sitobali su'a-su'a wa'auri, tola ifangowalu nononia, hewa'ae dania ofeta mo ma'uwu ia ba lö abu'a gömö sebua ba niha. Da'a sambua fa'aröu furi moroi ba mbeka soi bö'ö misa. Na simane ba mbanua Batak, satua lö omasi ia na ono nia lö sekola. He marase mboto, möi ngoni-ngoni niha wohalöŵö, ha ba nitaögö me fangera-ngerara no tedou sambeka moroi ba nono mbanua ba Danö Niha. No aboto ba dödöra wa ha fe'amöi ba zekola zi tola mengeheta ba wa'anumana, ha fanöndra fa'atua-tua zangeheta moroi ba wa lö mangila wetahögö. Börö da'ö, moguna faghi dödö, böi rorogö wa'anumanau, ö lawa ia faoma fa'owölö-ölö, irege simane awöu ndra'ugö.
Fanötöna niha wa ba ginötö iada'a böi sa'ae hulö la rorogö wa'atoröi furi simane da'ö, fa'afagohi dödö da'ö ni fazaewe mi sa ba mbanua ba Danö Niha, ena'ö möi fanga'azökhi wa'auri ba gotalua wa tedou ngawalö wangi'ila niha misa. Fa'atosasa, tenga larorogö, la lawa faoma fangalui fa'auri me lö lala bö'ö wa'aheta khönia baero niha si tosasa tödö andre zomasi aheta ba wolangögö ya'ia. Tanö bö'ö silö tola lö'ö la angeragö, wa fa'auri niha iada'a no tedou. Na so ndraono ono alawe, böi lataha ba we amöi ba zekola, me fa'atua-tua sambua lala ba wangeheta ba wa'auri sitosasa. Ono alawe ba he göi ono matua, no fagölö-gölö wetaro ba wangalui lala wa'auri. Satua zi fagohi tödö ba wo doro iraono ena'ö la odödögö we'amöi ba zekola. Böi rorogö wa'anumana, la lawa, la ko'o ia ba danö, ena'ö fa'owölö-ölö, fa'omasii we'amöi ba wamaha'ö, da'ö zauri ba gotalua mbanua ba Danö Niha.
Möi sekola
Simane sino tefa'ema moroi yaŵa wa iada'a no inötö fondrege zi sökhi ba niha, me aoha ba wangalui ba wonönö fa'atua-tua. Famareta göi no lahenagö nahia si sikhö ena'ö iraono si döfi sanema famaha'ö, tola ohahau dödö ba wanema famahaö moroi khöndra samahaö. Ba da'a oroma ba niha wa no so tanö furi wamahaö andre si so ba Danö Niha, andrö me no simanö, ha sifagohi tödö dozi zatua si so iraono nasa ena'ö ibe'e dödöra we'amöi ba zekola. Ba na no oi fagölö dödö zatua ba wamatenge ono nia ba zekola, ia da'a göi te tötöna ba wamareta ena'ö la be'e dödöra ba wanga'asogu ira samahaö si sökhi, ena'a famaha'ö si no la'ila ba te turiagö khö nifaha'ö irege fefu ira oi iraono sogonekhe, ba tenga ha onekhe wanura ba mombaso, töra moroi ba da'ö, la'ila la faehusi he zo zifaudu ba he zo zi lö faudu.
Mororogö fa'anumana, tenga lala si sökhi ba wangombakha ba niha wa ya'ia sangila huku, lö omasi ia oya-oya, ndrege-ndregenia manö. Na simane da'a sambua fa'awuwu ba wangi'ila sabölö sökhi simane ni'ila niha bö'ö. Na meföna tola lalau zimane da'ö, hiza ba ginötö iada'a na ötohugö zimane da'ö ba toröi furi, me niha oi fahulö, ma fa'ala sökhi ba wangalui fangi'ila, me aboto ba dödöra wa ha fa'atua-tua, fe'amöi ba zekola, zangeheta niha moroi ba wa'atosasa.
Sisobamböwö, Aramö
Sisobamböwö no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2003.
Orahua, Bawölato
Orahua ya'ia da'ö no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2018.
Ndraso Hilisimaetanö
Ndraso Hilisimaetanö no sambua desa ba Kecamatan Maniamölö, Kabupaten Nias Selatan. Kodenia ba wamatörö Indonesia 12.14.10.2009.
Hilimböwö, Aramö
Hilimböwö no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2014.
Aramö
Aramö no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2005.
Fulölö Botomuzöi
Fulölö Botomuzöi ya'ia da'ö no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2010.
Bagoa
Bagoa no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2018.
Lagasimahe
Lagasimahe ya'ia da'ö no sambua mbanua ba Kecamatan Bawölato, Kabupaten Nias. Kodenia ba wamatörö Indonesia 12.04.11.2021.
Pekan Hilisimaetanö
Pekan Hilisimaetanö ya'ia da'ö no sambua desa ba Kecamatan Maniamölö, Kabupaten Nias Selatan. Kodenia ba wamatörö Indonesia 12.14.10.2007.
Lölö'ana'a, Botomuzöi
Lölö'ana'a ya'ia da'ö no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2011.
Hilidaura
Hillidaura no sambua desa ba Kecamatan Mandrehe Barat, Kabupaten Nias Barat. Kodenia ba wamatörö Indonesia 12.25.03.2007. Banua da'e ba no sambua ba gotalua zi 14 banua si so bakha ba kecamatan Mandrehe Barat. Fa'ebolonia 2,78 km (kilo meter) ma 4,54 % moroi ba wa'ebolo kecamatan Mandrehe Barat. Banua andre ba no so ia ba hilihili si mane sifagölötö mbanua ba zi sagörö Tanö Niha. Fefu nomo no tefa'oli fatahö-tahö ba so göi zi fasaulesaule. Ewali nomo si sandrohu banua ba no tobali lala göi ia ba wamakhai omo faoma omo ba banua bö'ö si so ba zi fasui. Ba ginötö andre, Salawa ba Hilidaura, ya'ia da'ö Saŵatö Zebua.
Fangalui Niha Mbanua
Fangalui niha mbanua Hilidaura fagölö ira ba mbanua bö'ö. Ha dombua ngawalö zi tobali tötönafö niha mbanua ba wanohugö fa'auri ba he ba wamönökhi soguna tanöbö'ö, ya'ia da'ö mohalöŵö ba laza (bertani sawah) ba mogai gitö. Na so ira zohalöŵö ba danöbö'ö si mane sohalöwö ba wamareta, sogale ba nomo ma zui ba harimbale, ba tola teŵa'ö lö ato si'ai ira.
Ungo Nidanö Sahatö
Ungo ndaö sebua ba sahatö ba Hilidaura, ya'ia da'ö Moro'ö. Hiza'i idanö andrö ba lö na sa mufa'anö ia ba gamakhaita halöŵö zamatörö ena'ö ibe'e nönö ba niha mbanua ba wangalui fa'auri simane famo'idanö laza ba tanöbö'önia. Ba ginötö deu ba itaria ebua molö irege tobali tabitabi niha mbanua na möi ira ba mbanua si yefo Moro'ö.
Famahaö ba Zikola
Ba mbanua andre ba so zikola ni'asogö wamareta, ya'iya da'ö SD ma Sekolah Dasar. Lö sisindro nasa SMP, SMA ma SMK, töratöra zikolah salaŵa nifotöi Pergurua Tinggi. Lö sana da'ö.
Agama Niha Mbanua
Ba Hilidaura so tölu ngawua gosali ba mbanua da'a. Dombua osali zi fao bakha ba Mbanua Niha Keriso Protestan ba sambua osali Katolik.
Hada
Niha mbanua Hilidaura no sambua banua nga'ötö zi Lima Ina göi ira. Meföna ba banua da'ö fao ia ba Nöri Moro'ö. Börö da''ö, fa'auri niha mbanua ba ngawalö gamuata nifalua si mane famalua falöŵa, famazökhi omo, fame'e ono nihalö, ba lafalua da'ö molo'ö goiogoi si no lafatö'ö ira satua ba Wondrakö zi Lima Ina.
Hilihao Cugala
Hilihao Cugala ya'ia da'ö no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2022.
Silima'ewali
Silima'ewali no sambua desa ba Kecamatan Pulau-Pulau Batu, Kabupaten Nias Selatan. Kodenia ba wamatörö Indonesia 12.14.05.2013.
Daodao
Daodao no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2009.
Balöhao
Balöhao no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2012.
Hili'adölöŵa
Hili'adölöŵa no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2016.
Ononamölö Talafu
Ononamölö Talafu ya'ia da'ö no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2012.
Soto'ö Hilisimaetanö
Soto'ö Hilisimaetanö no sambua desa ba Kecamatan Maniamölö, Kabupaten Nias Selatan. Kodenia ba wamatörö Indonesia 12.14.10.2012.
Samadaya Hilisimaetanö
Samadaya Hilisimaetanö no sambua desa ba Kecamatan Maniamölö, Kabupaten Nias Selatan. Kodenia ba wamatörö Indonesia 12.14.10.2005.
Hili'amauzula
Hili'amauzula no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2004.
Simaluaya
Simaluaya no sambua desa ba Kecamatan Pulau-Pulau Batu, Kabupaten Nias Selatan. Kodenia ba wamatörö Indonesia 12.14.05.2012.
Mantili Gea
Mantili Gea, samösa nono alawe Ono Niha, si tobali juara ba women straweight One Pride Mixed Martial Arts (MMA) Fight Night 43 nifa'ele'ö ba TVOne. Me ilaŵa Junisia Yuvita, me ngaluo Satu, 13 mbaŵa Sitölu 2021. Mantili andre ero-ero mama'anö ia ba Caballus Ononiha Camp, Gunungsitoli. Fa'amönania khö Junisia Juvita andre möi yaŵa mbosinia tobali bosi si-5 moroi ba zi dafulu ba lafohu ia One Pride 3 fakhe wa'ara.
Hou
Hou no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2024.
Talafu
Talafu no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2017.
Orahili, Ulugawo
Orahili no sambua desa ba Kecamatan Ulugawo, Kabupaten Nias. Kodenia ba wamatörö Indonesia 12.04.27.2001.
Hilimezaya
Hilimezaya no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2015.
Tetehösi Botomuzöi
Tetehösi Botomuzöi ya'ia da'ö sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2016.
Hiligumbu
Hiligumbu no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2017.
Ga'a-ndraono
Ga'a-ndraono sambua wöfö mboto bakha ba dora'a ma naha nono me inötö wanabina. Fa'atedou wa'ebua ga'a-ndraono moguna ba wamanöi wa'ebua mböröta niha. Ga'a ndraono moguna ba wamalali produk-produk metabolisme faoma ba wangehaogö gasi soguna ba wofangele gelea ndro gotalua nina ba ba böröta niha, baero nasa ba wo otomosi hormon.
Angolifa
Fa'anau ga'a-ndraono niha sito'ölönia 22 cm, fa'abua 470 gram, ba fa'awe'e-we'e (gamaudu ba dalu ga'a-ndraono) 2,5 cm. So dombua wurugö ga'a-ndraono, ya'ia da'ö, tanö khö nina sitehaogö moroi ba desidua basalis ba tanö ba mböröta niha sitehaogö moroi ba korion frondosum.
Söfu
Ga'a-ndraono moguna sibai ba wo fasao fefu zoguna moroi ba mboto nina, simane famangele ndro solohe ngawalö zoguna ba wamanöi fa'ebua ndraono si so ba dabina. So hormon steroid fondrege zoguna si tehaogö ba ga'a-ndraono ya'ia estrogen dan progesteron. Ba ginötö wanabina ba tedou wa'oyania ba mboto nina sanabina.
Sito'ölö ba Danö Niha
Na tumbu ndraono ba danö niha, ga'a ndraono la'enemai'ö lasasai ba lalölö ba nukha safusi ba lako'o ba nahia ba zinga nomo zitumbu ono. Lafarasiyaoi ba Danö Niha, ga'a-ndraono itaria so wa'akhari dödö khö ndraono situmbu, andrö dania wa lako'o ba nahia sahatö moroi ba ndraono situmbu. Na ba danö Jawa, ga'a-ndraono la be'e bakha ba mbowoa tanö, la be'e mbunga, ba lafahögö walölöŵa.
Amerika
Amerika tola töi:
Hilisaŵatö
Hilisaŵatö no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2011.
Tanö Niha Mbanua Somasido
Tanö Niha Mbanua Somasido ma asese la'adogoi'ö sinunö Tanö Niha, ya'ia da'ö no töi sambua zinunö fondrege si no tehöngö ba Danö Niha. Töra moroi ba zinunö bö'ö, Tanö Niha andre no hulö tobali sambua nifotöi lagu kebangsaan (Li Indonesia) ma anthem (Li Inggris), börö me asese la'anunöisi ia na owulo niha ba la'oroma'ö wa sindruhu la'odödögö wondrou'ö ba ba wangehao Tanö Niha.
Fama'anö
Sinunö andre no nifa'anö Aro'ö Zebua (A. Dandra) moroi ba Nononamölö, Laraga Ononamölö Tumöri, ba hiza liriknia ba Li Niha nifa'anö Ligim Zebua ba ba Li Indonesia Yasato Harefa.
Ha dombua ayati ia, adogo-dogo ba hiza mo'ahonoa, börö me fefu wehede sasese so bakha ba zinunö nifotöi anthem andrö no oi so khönia: ha wa'ebua, ha wa'asökhi ba ha wa'atabö zinanönia, ba gofu hewisa lö olifu ira ia ba labe dödöra wondrorogö, ba wondrou'ö ba ba wangehao ya'ia.
Tanö Niha mbanua somasido, tanö si tumbu ya'o föna, he mukoli ndra'o ba zaröu, ba lö olifudo sa ia.
Tanö si tumbudo, mohili wa ebolo ndraso, so nungo nidanö ba mbombo fasui asi sebolo.
Tanö Niha satabö sinanö, sowanua khönia lö fa'ambö, ufabu'u wa ubelegö, me ya'odo khöu dötönafö.
Tanö omasi'ö, no so'ö ba duduma hörö, amaedola nina ndra'ugö, sangebua sondrorogö.
Simane oi ngawalö zinunö si tehöngö tanö bö'ö, no so oya zinunö andre ba YouTube. Alimagö wa no ma'ifu faehu moroi ba zinunö asli. Börö da'ö no inorogö tödö amada Yasato Harefa, samazökhi aransemen zinunö Tanö Niha, wamazökhi berkas audio resmi si tola mufondrondrongo (faigi tombol audio zinunö).
Hiliwetogela
Hiliwetogela no sambua desa ba Kecamatan Ulugawo, Kabupaten Nias. Kodenia ba wamatörö Indonesia 12.04.27.2002.
Lawalawaluo, Ulugawo
Lawalawaluo no sambua desa ba Kecamatan Ulugawo, Kabupaten Nias. Kodenia ba wamatörö Indonesia 12.04.27.2003.
Manaro duria
Manaro duria, ya'ia da'ö no sambua fa'akhari-khari dödö dozi niha si so ba danö niha nano ofeta baŵa ndruria. Sanaro duria tenga ha asala manö itarogö ndruriania, hiza sanaro duria, itarogö niha simöi ba wangalui duria ba ndruria nitarogönia. Halöŵönia, ba wohahagö da'ö ena'ö fefu ndruria satoru, lö lahalö niha. Ba wanaro duria, sifalali-lali, sito'ölönia fagati ba zihulö wongi. Sanaro ba zibongi, ba i'ohe miyomo fefu ndruria satoru ba zisara wongi, amena sitohare izago ofeta tohare dania zino molohe satoru.
Mangahaogö ose
Fatua lö irugi inötö ibörögö atoru ndruria, ba sokhö kabu ma sokhö duria sowua, ba ihenagö ibala mbörö ndruria ba i faigi naha nose sifagöna ba dödönia faoma sahatö ba mbörö ndruria. Ose, sito'ölönia tenga saro sibai, ba tenga göi ha asala so, eluahania, ose andre, lahaogö sitobali naha ba wa'aukhu ba fa'abasö. So nose silö mamake dasa, ba so nose nihaogö nifodasa. Sagö nia, so mbulu zaku, ba so zamake ba wa'alio, ya'ia da'ö bulu dugala.
SMP Negeri 1 Gunungsitoli
SMP Negeri 1 Gunungsitoli no sambua sekola si so ba Jalan Karet No 34 Gunungsitoli, Kelurahan Ilir, Kota Gunungsitoli, NPSN: 10258360 Molo'ö bolokha gu'ö SMP Negeri 1 sekola andre ba no teakreditasi B.
Manaro duria
Nifaigi ba nose
Ose wanaro duria, nifaigi ya'ia da'ö fetaronia, la faigi hezo so gamaudu oya mbua ndruria andrö, börö na ahatö sibai tou ba mbörönia, tola dania mosikho, göna ndruria ba zanarogö ya'ia. Andrö ba wangahaogö ose, la'aröukö ma'ifu moroi ba mbörö sigöna bua ndruria na atoru.
Fonahia sifindra-findra
Fonahia sifindra-findra, ba wehede sasese larongo niha ya'ia da'ö sikoli ma pengembara. Hiza no ibörötaigö ato zangalui hezo i'oroi mböröta niha ba Danö Niha, soguna ba wamahaö ba zekola. Manofu dödö niha, me na lafaigi ba fotonga, ba hulö ndra niha Cina, simanö ba wehede hulö li ndra niha Filipina, da'a zi oi manofu dödö niha, ba hiza naha wamahaö tedöni dödöra ba wamalua famareso (melakukan penelitian)sanandrösa ba wa'auri soi nono niha andrö. Ba ginötö meföna tatu manö wa tenga so'ahonoa dozi niha, me inötö tenga simane ma'ökhö. Me lönasa ato niha, ba no so ba halama niha, lawa'ö ia ba Danö Niha, fahalama. Fahalama andre, sambua ondröita zatua meföna si no alua ba götöra.
Manaro duria
Döla-döla nose
Sito'ölönia ba wanaru'ö ose ba mbörö ndruria, ba lafaigi geu burune. Burune, baga sibai döla-döla nose, me daha-daha nia, no baga ba wanema'ö buatö naha zagö. Burune sambua geu saba'e, bua nia somasi sibai la'a fofo la'oro. Baera geu mburune, sasese lafake döla-döla nose ya'ia da'ö manawa. Eu da'a, eu fondrege zabe'e, niha danö niha göi labali'ö ia haya, me itaha ngafulu fakhe lö obou.
Fonahia sifindra-findra
Molo'ö umbu duria andre, umbu li, wa meföna me inötö lö ato sibai nasa niha ba Danö Niha, ba asese alua wa'udusa ba gotalua mbanua, öri faoma öri, ba na möna atö, ba la kuasoi mbanua da'ö, irege niha si no kala ba wasuwöta andre mofanö ira, lasaŵa mbanua bö'ö. Fahalama, ha simbo galitö dandra wa so niha ba da'ö, me folau nahiara ba gotalua mbenua sebua, si lö niha. Lahaogö nomora, lafili naha salo'o, ba da'ö mo'urifö ira na so simane : bawi, manu, asu, ba fa'auri si fahulö (bersaing) ba ngawalö zi so ba zifasui ya'ira. Lö fa'afalukha ba niha sato, baero zanörö fetaro huno si so ya'ira. Utu undru ba zifasui, ulö, tongo, ba urifo so biso tanö bö'ö sifalukha bongi ma'ökhö. Soguna khöra, ya'ia si no i henagö tanö. Ösi danö la tandraigö ba wemanga, ba ngawalö bulu geu, bua geu, ba urifo si tola ni'a. Ba wolaura fahalama, no fa'auri si no latema moroi khö zatua meföna, me mowua danö lö fa'ambö ö, me lö nasa sitekiko ma si teboka gatua sebolo. Ba hiza ngafulu fakhe aefa da'ö amena, findra yomo ba mbanua niha, ba sito'ölö nia, sambua banua bakha ba da'ö, findra fefu, ba teboka zui mbanua sibohou. Idugu monönö niha, ba fagamö-gamö göi falukha wa'asökhi ba nono niha me ato zimöi ba Danö Niha moroi baero soi nono niha, ba wamatunö turia si sökhi, ba hiza no sambua fangazökhi ngawalö zo'amböta ba zi no numalö. Fatua lö fasuwöta Niha Belanda, Nifo ba Danö Niha ofeta lamane Indonesia no aefa ba wasuwöta (''Indonesia Merdeka), hatö fasambua tö Nono Niha zangiagö halama, me no so wamareta ba mbanua samokai hörö ba ngawalö wa'asökhi, simane: no so zekola, so rumasaki, so gosali, ba tanöbö'önia, simöi fangeheta niha ba wa'auri wa'afindra-findra nahia, irege tola ahono ba zisambua banua si no so famerata, so zalaŵa so aturai ono mbanua. Ofeta ma'ökhö he naso niha si fahalama si findra-findra nahia ero inötö, ba ha tö fasambua, no arakhagö taya ia.
Inötö iada'a
Fonahia sifindra-findra, no tenga lala nifili dozi fongambatö ba Danö Niha. Da'ö sambua lala wa'auri si no irai so ba Danö Niha, ba sambua famahaö ba niha bö'ö misa wa Ono Niha no sambua soi ba gulidanö, sauri ba fetaro gofu heza so so ia, me so wangi'ila ma fa'ahatö ba danö, ba no larorogö gamakhaita ba danö si so ya'ira faoma amonita ni'ilara ba wa'auri ba zi sambua benua ba wahalamasa. Meluo da'ö, fowua danö no mame'e fa'auri ba niha, ba Ono Niha no la'ila hewisa wamalua hada'ia ba danö, ba zinanö ma sinumbua, ba gurifö, ba tanöbö'önia.
Manaro duria
Sagö
Iada'a ba no sa'ae tedou wangi'ila niha. Ato zangahaogö ose silö omasi farumba, ihenagö manö i'ohe khönia töröpala (terpal) irege lö marase ia wa'aböla na moteu. Na lö hadöi töröpala ba sito'olö lahalö mbulu dugala, bulu zaku simöi taha-taha nangi, teu ba sino. So zanga'i lewuö ta'uli, lasila ba lafalögu lafarigaŵa irege aro lö itörö teu.
Fataŵi ndruria
Duria sino atoru ba sino la'ohe ba nose, lafataŵi dombua. Famataŵi ya'ia lafake ladari, nileu ba galitö ena'ö aro, na oya atö amena lahalö mbelea ba lafa'anö ndruria sini lafataŵi. Na ambö baga wamataŵi ya'ia ba tola ahele aefa ia moroi ba huge-huge ndruria andrö, Ira niha ba danö niha, no to'ölö sibai ira ba wamataŵi duria.
Baragale
Baragale andre, sambua fa'omuso dödö ba zanarogö duria, me ba zisarawongi na inötö baragale ndruria, lö ahori i'ohe ndruria sanaro. Baragale, fa'atoru ndruria si hasamuza. Baragale sito'ölö nia, nilau nangi, ba ma siheu. Baragale, tola göi tenga ha sasoso, tola manö ha sombuyu toyo fao ba wa'atoru.
Tibo
Niha sanaro duria, sito'ölönia mu'ao-mu'ao ba mbörö ndruria. Ero atoru sabua ndruria, ba niha fa tibo, mu'ao ba itötöi, TIBO. Eluaha nia, fatibo, fazibo, fazaumba, ba tanö bö'önia, sindruhunia lö eluaha ba hiza no sambua fa'arami ba mbörö ndruria ba zanaro ya'ia.
Solo
Ba zanarogo duria, sitebai löhadöi ya'ia da'ö, sete faoma solo. Na solo, so dombua guna nia, si'oföna ba wame'e haga, sidua ba wamareso hezo i'otarai angi ba wo ago hua ndruria satoru.
Gowe Duria
Ba wetaro Gunungsitoli ba Kabupaten Nias, no tefasindro tugu ma gowe ndruria. Ba no baga sibai sitobali fondröni dödö niha simöi ba danö niha.
Sikhörilafau
Sikhörilafau no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2008.
Hilitotaö
Hilitotaö no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2001.
Hayo, Pulau-Pulau Batu Barat
Hayo ya'ia da'ö no sambua desa ba Kecamatan Pulau-Pulau Batu Barat, Kabupaten Nias Selatan. Kodenia ba wamatörö Indonesia 12.14.29.2008.
Hilimböwö, Ulugawo
Hilimböwö no sambua desa ba Kecamatan Ulugawo, Kabupaten Nias. Kodenia ba wamatörö Indonesia 12.04.27.2004.
Hume
Hume ya'ia da'ö no sambua desa ba Kecamatan Aramö, Kabupaten Nias Selatan. Kodenia ba wamatörö Indonesia 12.14.15.2008.
Owo Voice
Owo Voice sambua gorahua Musik nifasindro Constant Giawa ba Jakarta. Ba gorahua Owo Voice andre owulo ndraono niha segebohou ebua sitoröi ba Jabodetabek. Orahua andre ba asese fao ira ba kompetisi vocal group ma paduan suara. No irai latema medali perak ba The 8th Bali International Choir Festival, ba Kuta Bali, me 23-27 Juli 2019.
Leŵaleŵa, Börönadu
Leŵaleŵa no sambua desa ba Kecamatan Börönadu, Kabupaten Nias Selatan. Kodenia ba wamatörö Indonesia 12.14.27.2009.
Simalambuo
Simalambuo sambua döi(töi) geu sabe'e sauri ba danö niha. Simalambuo meföna ha eu sinumbua simane eu bö'ö, ba hiza idugu la'ila niha ba danö niha wa eu da'ö tola la'oguna'ö ia ba zoguna ba wangahaogö omo. Simalambuo, eunia na no ara ba ebua ba alaŵa hogu, lö arawa-rawa, oya zadölö-dölö i oroi mbörö, ba daha nia, lö aganau sibai. Meno ato niha ba moguna geu andre sitobali lambe-lambe, buatö, toga, fafa, bagolö ba tanöbö'önia sohuna ba döla-döla nomo, börö da'ö ato niha zamotuwu ,a sananö simalambuo, la'odödögö wananö ba danö ma bakabu ba wo henagö fe'aso döla-döla soguna ba wangahaogö omo.
Fangehaogö eu simalambuo
Simalambuo, sauri ba kabu, sambua sinumbua si lö marase niha wamotuwu ya'ia me tola auri ba gotalua geu bö'ö. Na no atua mbulu zimalambuo, ba irugi inötö wangoguna'ö ya'ia simane wo bali'ö ya'ia toga soguna ba döla-döla nomo, ba la obö ia, lafalo'o, la toto ma zui lasila molo'ö fa'amoguna. Fanoto toga, la fadölö khönia zinali ma bana si no mubayoini akho enaö molade wa'adölö nitörö bawa wato, garagazi ma seso. La su'a ha'uga wa alawa ba fa'awe'e-we'e ma bolonia molo'ö fa'amoguna. Na no maulu lasu'a, awena la toto fake fato ma lagaragazini. Na atö soguna ba wafa ma bagolö, la fili ba gotalua zimalambuo sauri sesolo ma'ifu, sitola la boboto tobali fafa. Ba da'a folobö, fake fato, latoto ba wo su'a ha wa ebolo wafa ni oguna'ö, amena la garagazini faoma garagazi tanga. Me fatua lö ofeta wangogunaö seso ba Danö Niha, fangehaogö wafa ma bagolö lafake garagazi sanau, la haogö kudo-kudo ma lafotöi kalanga garagazi, la be'e yaŵa geu sesolo si no la bana no mege, ba la börötaigö wo garagazini. Samösa tou ba samösa zangagö yaŵa, la fahökha garagazi, hulö zanari-nari irege fefu tesila tobali fafa, bagolö. Ba ginötö iada'a no so lala saoha ba niha me no so wakake fanaba, ba fogaragazini geu, ya'ia da'ö seso.
Bawölawindra
Bawölawindra no sambua desa ba Kecamatan Pulau-Pulau Batu Barat, Kabupaten Nias Selatan. Kodenia ba wamatörö Indonesia 12.14.29.2007.
Tuhegafoa, Börönadu
Tuhegafoa ya'ia da'ö no sambua desa ba Kecamatan Börönadu, Kabupaten Nias Selatan. Kodenia ba wamatörö Indonesia 12.14.27.2007.
Fahandrona
Fahandrona no sambua desa ba Kecamatan Ulugawo, Kabupaten Nias. Kodenia ba wamatörö Indonesia 12.04.27.2007.
Balöhili Gomo
Balöhili Gomo ya'ia da'ö no sambua desa ba Kecamatan Börönadu, Kabupaten Nias Selatan. Kodenia ba wamatörö Indonesia 12.14.27.2002.
Constant Giawa
Constant Giawa ono niha same'egö tödö ba wamaeri seni musik ba Danö Niha. No oya sibai zinunö niwöwöinia, si'oföna sibai ibörötaigö ba Mohili Project. Ba iada'e ba ndröfi 2021 ba ifaeri sambua gowuloa musik ya'ia Suara Owo Nias (SON).
Waö-waö Wa'auri
I'otarai metumbu ia, labe'e döinia Emanuel Constant Giawa. Ha ya'ia nono.
Bawösitöra
Bawösitöra no sambua desa ba Kecamatan Pulau-Pulau Batu Barat, Kabupaten Nias Selatan. Kodenia ba wamatörö Indonesia 12.14.29.2004.
Bohalu
Bohalu ya'ia da'ö no sambua desa ba Kecamatan Börönadu, Kabupaten Nias Selatan. Kodenia ba wamatörö Indonesia 12.14.27.2003.
Onodalinga
Onodalinga no sambua desa ba Kecamatan Ulugawo, Kabupaten Nias. Kodenia ba wamatörö Indonesia 12.04.27.2008.
Bintuang
Bintuang no sambua desa ba Kecamatan Pulau-Pulau Batu Barat, Kabupaten Nias Selatan. Kodenia ba wamatörö Indonesia 12.14.29.2005.
Maena
Maena ya'ia da'ö sambua wanunö ma fanari nifalua ngasi Zowatö, ngasi Nuwu, ngasi Dome nifalua niha sato ba nono niha. Maena mufalua na so wa'omuso dödö simane na so walöwa, owasa, ba tanöbö'önia.
Lala wangera'era sifakhai ba wolau maena
Ohitö dödö ba wamalua Maena, ya'ia da'ö fangoroma'ö wa'omuso ba fa'owuawua dödö (Li Indonesia Ungkapan rasa sukacita dan kegembiraan menghadiri pesta yang dilaksanakan). Maena da'e tenga ha fanari manö, ba hiza göi tobali khala-khala hada nono niha ba zi'fasui, he ba soi Indonesia ba he ba soi bö'ö. Maena da'e ba no'tobali ndro ba nono niha, tobali famaha'ö ba famohouni lala wangera-ngera.
Nukha hada Nono Niha
Nukha hada Nono Niha tefotöi Baru Oholu ba ndra matua ba Öröba si'öli ba ndra alawe. Tölu ngawalö la'a-la'a ni'oguna'ö ba nukha hada nono niha ya'ia da'ö a'usö, oyo, ba aitö. Eluaha La'a-la'a da'e ya'ia da'ö, simane si'so'tou da'e:
1) Sa'usö famaedo gana'a, eluaha'nia fa'a'kayo, lakhömi, ba [kesuksesan]. La'a-la'a da'e asese mu'nönö khönia ni'o'öfa sagi ma Ni'obakola ba Ni'obowo Gafasi. Nukha da'e te'oguna'ö ia ba nga'ötö duhenöri ma balugu.
2) Soyo famaedo ndro (do), eluaha'nia fa'abölö nono niha meföna awö wa'abe'e wa a'talifusöta ba fa'mado'sa. La'a-la'a da'e asese tenönö khönia zi tölu sagi ma Ni'ohulayo/Ni'ogöna.
3) Saitö famaedo danö/tanö, eluaha'nia fa'atabö danö nono niha, fa'abu dödö, fanaha tödö, ba fangelama. Nukha da'e nifake nono mbanua meföna.
Kota sotöi Medan
Kota Medan (Jawi: ميدن; Batak: ᯔᯩᯑᯉ᯲; Pegon: مَيدان; Tamil: மேடான்) ya'ia da'ö ina mbanua moroi ba provinsi Sumatra Utara, Indonesia. Kota da'a sambua danö sebua nomero tölu ba Indonesia aefa DKI Jakarta faoma Surabaya, baero da'ö Medan sambua kota sebua baero hulo Jawa. Medan sambua bawandruhö wamawa si so ba wetaro gaekhula Indonesia, me no sa'ae la'ila niha we'aso Pelabuhan Belawan faoma Bandar Udara Internasional Kuala Namu nomera dua wa'ebua ba Indonesia. Hiza fe'amöi ba pelabuhan faoma bandara no la'ehaogö ira famareta lala sibaga sibai, so lala salio jalan tol ba kereta api. Medan kota siföföna sibai zamalua ma so fakhai lala moto danö faoma kereta api. Medan andre faola ia ba Selat Malaka, Medan notobali kota zamawa, sangahaogö ngawalö mbotowa (industri), ba naha niha samalua ngawalö lala halöwö wangalui kefe (bisnis) sambua kota soguna ba wamanöi lala wa'auri ba Indonesia. Me döfi 2020, kota Medan fa'atau niha so ba zi 2.524.321 niha, fa'afasösönia 9.522,22 niha/km2.
Sole baewali
Sole baewali
Sole baewali,sambua gamaedola nifoboto ba liniha ya'ia da'ö "Hulö zole baewali so telögu so tobali", eluahania sanandrösa ba lala wa'auri niha baguli danö wa lö sangila motatugöi hewisa wa'aurinia ma fa'auri nawönia föna, baero zokhö yaita. Börö da'ö niha tebai so dödö wangosiwawöi awö, yamendrua na ha börö ni'ila hörö, duma-dumania; niha andre numana lö okhöta, babörö wa anumana balö sa'ae laharagoi ia niha, babörö mefefu hada'ia inötö zotatgui bagulidanö, bazisambua önötö teda'i-da'i niha andre sowa'afabö'ö, ibe'e badödönia ilau mangandrö bamohalöŵö tatu manö tesöndra gohitö dödönia. Simanögöi tesöndra ba'alua so niha ioroi wa'amokhöta inötö tefalali aekhu numana. börö da'ö, bawa'auri andre niha tenga sangai esuanö.
Manutu Fakhe
Manutu Fakhe ba Danö Niha sambua halöŵö si no la babaya ba nomo ira satua meföna. Fanutu fakhe, amatohula halöŵö si lö aetu ba gotalua nono mbanua. Ono Niha, no la'ila niha, wa ya'ira sauri si so ba zi sambua ngafu, irege toföfö nahia hezo so ngafu fetaro sambua mado si so ba Danö Niha. Aefa da'ö, Ono Niha i'go'ö mado namania ma laŵa'ö ia patrilineal. Fanutu fakhe sambua halöŵö falulusa, fatolosa ba ngafu si so ba da'ö.
Mo'ingo
Mo'ingo, sambua wökhö si tola göna dozi niha, gofu heza so manö misa. Mo'ingo na ba li Indonesia, ya'ia da'ö flu. Na mo'ingo niha, ba i'ohe ba wa'aukhu (demam), ba so göi wa'anumalö ba geha, hewa'ae eha faoma ingo dombua wökhö si fabö'ö dungönia. Mo'ingo andre, tebai la ositengagö me fökhö da'a tola findra ba niha bö'ö simane na bahö, ba ma na lagogohe nikhu. Andrö moguna na niha si no mo'ingo, na tola böi bahö ba zahatö niha, irege lö göna ira ilo. Hada'ö lala ena'ö lö fatöfa wo'ingo, ena'ö aröu moroi ba niha si no göna ya'ia, la'asese'ö wanasai tanga, ba na so ginötö ba lafafareso'ö khö matiri sangila lala wökhö.
Kota sotöi Medan
Molo'ö Bappenas, Medan sambua moroi ba zi öfa nahia wa atumbu ma fa a mohi'a dödö ba wodou'ö zinöndra wamareta Indonesia, sifao simane Jakarta, Surabaya, faoma Makassar. Medan tenga ha sambua soi, no oya soi zi no motaro ba da'ö, moroi ba hada siba'ö, li sifabö'ö, ba fa'afarisayo khö Zokhö sifabö'ö-bö'ö moroi ba niha mbanua sindruhu. Baero soi Melayu faoma Karo niha siföföna ba mbanua da'a, Medan atau sibai niha Jawa, Batak, Tionghoa, Minangkabau, Mandailing, faoma India. Niha sato ba Medan atau zamili fohalöŵö ya'ia da'ö samawa, irege böi tokea'ö na ö'ila oya ba da'ö ruko arakhagö dozi bu'u lala so. Baero gödo-gödo wamareta propinsi, ba Medan oya göi gödo-gödo wamaedo wamareta niha moroi ba mbanua bö'ö moroi baero Indonesia konsulat simane Amerika Serikat, Jepang, Malaysia, faoma Jerman.
Manutu Fakhe
Fanutu fakhe, soguna khönia ya'ia da'ö;
Mo'ingo
Ni rasoi na mo'ingo
Mo'ingo no sambua wökhö si no irai göna ba niha, iraono, satua, ira alawe, ira matua, fefu no irai mo'ingo. Ba hiza ba wo'ingo andre, ba so wa alangu dödö zi göna ya'ia börö me so nirasoi ba mboto tanö bö'ö, simane : mofa'aukhu, fazozo nikhu, mo'eha, agafökhö mbu'u-bu'u, mogikhi, afökhö dölö-tölö, afökhö högö, ba mula-mula dödö onali muta. Fefu da'a oi sifao ba wo'ingo. Lala ba wolaŵa ya'ia, molombase ba nomo, la u'u nidanö ba mbawa ba la tura'ö aefa da'ö, oya'ö mamadu idanö sanaukhu-naukhu, na mondri fake nidanö saukhu, fagule zaukhu ba doyo nikhu simane balsem btn, fake dandraya salaŵa, la'a gö si tola manimba fatöfasa fökhö, simane wortel, baŵa, btn, ba tatu manö öbadu dalu-dalu ningo.
Kota sotöi Medan
Sejarah
Medan lahalö moroi ba li Tamil ya'ia da'ö Maidhan ma zui Maidhanam, eluahanua ya'ia da'ö tanö lafa ma nahia sebolo, me no ara sa'ae ba faruka ia ba wehede Bahasa Melayu.
Manutu Fakhe
Ba wanutu fakhe, tola samösa, darua, datölu ma daöfa, la falali-lali wanutu, irege lö faendronga, Ba na no ohama gulitö, ba laheta moroi ba lösu labe badete niru, awena latafi'ö enaö toföfö mböra, damböni sakhökhö, ba muhombo guliho, ba so göi limi (ulitö sifao ba mböra) laheta laföfögo ba lafabö'öni nahania. Manutu fakhe andre, no hulö zifamaena ma solau falailösa, nifagöndra-göndra hulö nifade'a-de'a, tola manindra-nindra gahe zamondrongo, me no baga sibai linia. Fanutu fakhe, no sitobali famaedo wahasara dödö ba gotalua ngambatö ma ono wombanuasa. Falulusa, da'ö nifalua zanutu, ba fanaha tödö ni'okhögö fefu zanutu, lö fahulösa, ibaloi ndrege irugi inötö gametahö khönia ba amena itutu, lö itutu na tenga ofeta wetahönia.
Mo'ingo
Faehuta ningo sito'ölö
No sa'ae tenga ni fatunö hewisa wökhö ni'a'asogö dungö Corona ba zi sagörö ulidanö, ngahönö niha si no morasoi fa'afökhö irugi mate, ba ato göi zi no döhö. Mo'ingo hulö arakhagö fagölö ira zalua ba niha si göna tungö corona. Zi lö'ö-lö'önia so tölu dandra sifagölötö alua ba niha si no mo'ingo börö dungö corona ya'ia da'ö: Na bahö atö hewa'ae ara ginötö wa'abahönia, ba nalö hadöi sifao khönia dandra simanö da'ö yaŵa ba tenga fökhö corona da'ö.
Kota sotöi Medan
Sejarah
Fanörötödö wa'atumbu mbanua Medan andre, no latörö tödö i'otarai me döfi si 1970 si no la tatugöi ero 1 April 1909. Ngaluo da'a ba atau zi lö fao tödö meluo da'ö moroi ba zangalui hadia zalua (kalangan pers faoma ere hikaya). Börö da'ö, kafalo ma Wali kota ifazökhi gangorudua niha sangila hadia zalua ba zi no numalö (panitia sejarah) ba wamareso hadia atulö ma lö'ö wa döfi wa'atumbu Kota Medan andre. Simane sura angetula Wali kotamadya Kepala Daerah Kotamadya Medan No. 342 ngaluo 25 Mei 1971 meluo da'ö ikafaloi amada Drs. Sjoerkani ba wangahaogö angowuloa niha sangalui sindruhu inötö wa'atumbu kota Medan. Meluo da'ö ba tefili amada ketua angowuloa andre amada Prof. Mahadi, SH, Sekretaris Syahruddin Siwan, MA, Agotania ya'ia da'ö Ny. Mariam Darus, SH dan T.Luckman, SH. Ena'ö lö fanofu ba lala halöwö andrö, ba labe'e safoto zura moroi khö Wali Kota No.618 tanggal 28 Oktober 1971 sangombakha wangahaogö angowuloa nikafaloi namada Prof.Mahadi, SH, Sekretaris Syahruddin Siwan, MA ba agotania H. Mohammad Said, Dada Meuraxa, Letkol. Nas Sebayang, Nasir Tim Sutannaga, M.Solly Lubis, SH, Drs. Payung Bangun, MA dan R. Muslim Akbar. DPRD Medan meluo da'a sifao tödö irege ya'ira göi Pansus nikafaloi M.A. Harahap, ya'ira agota ya'ia da'ö Drs. M.Hasan Ginting, Ny. Djanius Djamin SH., Badar Kamil, BA faoma Mas Sutarjo.
Manutu Fakhe
Ba ginötö iada'a fanutu, no arakhagö taya ba Danö Niha, he naso ba hatö ya'ira si so ba halama, saröu ba naha wogili fakhe. Sambua lala wa'auri ba Danö Niha soguna la törö tödö, ba tebai ni'olifuaigö, me no tedou wangi'ila niha, ba no so göi mbotoŵa sogili ulitö, hulö togese wanutu andre, numalö ba wangoguna'ö fakake si no alio sibai ya'ia da'ö gilinga wakhe. Ira ono mbanua ma'ökhö, so manö nasa ba Danö Niha zi lö mangila fanutu me lö fakhamö ira, no si sökhi sibai wondrugira inötö.
Sole baewali
Sole
Tambai ma matonga moroi ba bua mbanio, aefa zawu sobakha zabe'enia lafotöi sole, Sole oya lala wangoguna'ö ya'ia da'ö duma-duma lahaogö tobali sondro sosou wakhe bambowoa, tola göi labali'ö fondrino gö, labali'ö akho wofaga nagole, ba oya danö bö'ö zitola labali'ö moguna ba niha. Sole lö abua wanöndra bangai lala so, baewali so. na sole so ia baewali tatu manö lö tola mutatugöi hewisa wetahönia ero inötö, töi nia ewali sozanörö itendre, itörö urifö ihundragö sole khöda taisa numalö so telögu ba so terigaŵa.
Kota sotöi Medan
Sejarah
Bakha ba mbuku The History of Medan nisura Tengku Luckman Sinar (1991), isura bada'ö wa molo'ö "Hikayat Aceh", Medan sambua nahia wa'abalabu göfa (pelabuhan) si no so i'oroi ne döfi 1590, ba hiza no irai tekiko me inötö wasuwöta Sultan Aceh Alauddin Saidi Mukammil khö Raja Haru sikuaso ba da'ö meluo da'ö. Ba fasuwöta sifagölö ifuli alua me inötö Sultan Iskandar Muda ba ndröfi 1613, ba wanuwö Kesultanan Deli. I'otarai ba ngahönö si-16, töi Haru tefagati tobali Ghuri, ba mbörö ngahönö si-17 tobali Deli. Fasuwöta idugu ara idugu lalau manuwö ya'ia da'ö Haru molawa Aceh irege meluo da'ö onombanua Haru ato zimate. Banua si no kala ba wanuwö, atau nono mbanua la findrakö ba Aceh labalö'ö sohalöŵö, ma labali'ö sifakuli.
Sole baewali
Ewali
Ero omo tatumanö so newali bali indonesia halaman faudu föna nomo sogöi da'ö fasui omo, asese latörö niha.
Kota sotöi Medan
Sejarah
Baero moroi ba mbanua Aceh, Soi Haru sikayo andrö ba no la'ila niha sato wa asese fasuwö ira soi Melayu ba Semenanjung Malaka faoma soi moroi Jawa. Folaŵa moroi ba hulo Jawa da'a no tesura ia ba mbuku ma kitab Pararaton si no tehöngö töinia Ekspedisi Pamalayu. Bakha Negarakertagama, Mpu Prapanca no göi isura wa baero Pane (Panai), Majapahit ba no isuwö Kampe (Kampai) faoma Harw (Haru). Fa'alö niha mbanua ba ngai nasi fetaro gatumbukha Sumatra lua-lua wasuwöta andre, ba itete ia wa'oya ngawalö soi moroi ba hili numalö ba ngai nasi ba wetaro gatumbuka Sumatra. Soi Karo findra ba mbanua Langkat, Serdang, faoma Deli. Soi Simalungun numalö ba Batubara faoma Asahan, simanö göi soi Mandailing numalö ba Kualuh, Kota Pinang, Panai, faoma Bilah.
Bakha ba Riwayat Hamparan Perak si no tesura sindruhu ba hurufo Karo niraka ba lewuö, tesura wa Guru Patimpus, niha nierai ba mbanua Karo, ya'ia ziföföna zomakai banua ma "desa" same'e töi Medan. Ba hiza, sura niraka sindruhu waö-waö Hamparan Perak (naskah asli Riwayat Hamparan Perak) ini irö'ö ba nomo Datuk Hamparan Perak no akhozi me alua wa'adusa ma "kerusuhan sosial", ya'ia da'ö me 4 Maret 1946. Patimpus ono Tuan Si Raja Hita, samatörö ba Karo sitoröi ba mbanua Pekan (Pakan). Lö omasi ia igatani namania ba hiza no adöni dödönia ba wamaha'ö ba wangalui fa'atua-tua faoma fa'afarisayo ba halöŵö zogömi-gömi (ilmu pengetahuan dan mistik), irege lua-luania la'ila ia niha samösa Guru Patimpus. Ba gotalua ndröfi si 1614-1630 Masehi, i'alui wamahaö ba ndrawa ba no ibali'ö ia dawa amada Datuk Kota Bangun, me kala ia ba watandrisa fa'abölö. Aefa da'ö Guru Patimpus ilau mangowalu khö nakhi Tarigan, sokafaloi sambua mbanua iada'a döi mbanua da'ö ya'ia da'ö Pulau Brayan ba ibokai mbolo mbenua ma Desa Medan si so ba gotalua nungo nidanö Babura faoma nungo nidanö Deli.
Guru Patimpus Sembiring Pelawi ba ndröfi si 1590 ba la'ila ia niha niha nifosumange samokai banua sotöi Medan Puteri heŵa'ae lö oya gumbu sangombakha amada Guru Patimpus si no la'ila niha samasindrö Kota Medan. Börö da'ö latatugöi mbawa wa'atumbu Kota Medan andre, moroi ba wanahö ba molo'ö fangi'ila moroi ba nidunö-dunö niha ba ngaluo 1 Juli 1590 ba lafa'ema khö Wali kota Medan ba wobali'ö baŵa wa'atumbu bakha ba mbanua, ba aefa da'ö la'ohe ba rafe DPRD Tk.II Medan ba wanga'i angetula. Molo'ö rafe DPRD ngaluo si 10 Januari 1973 la halö gangetula wa böröta si no tefaegafö tola munönö ba zi so föna. Ba rafe da'ö DPRD, Wali kotamadya Kepala Daerah Tingkat II Medan ibe'e gangetula Surat Keputusan No.74 tanggal 14 Februari 1973 ena'ö ya'ira sohalöŵö wangalui baŵa wa'atumbu kota Medan, latohugö ba wanöndra angetula si sökhi. Molo'ö si no la osara'ö ira Pansus Hari Jadi Kota Medan nikafoi namada M.A.Harahap ba mbawa si tölu döfi si 1975 wa ngaluo 1 Juli 1590. Dewan Perwakilan Rakyat Daerah Tk.II Medan la'etu'ö ngaluo 1 Juli 1590 ngaluo wa'atumbu Kota Medan ba lafuli la döni ngaluo wa'atumbu si No. la törö tödö meluo da'ö 1 April ba ndröfi si no numalö meluo da'ö
Ba Kota Medan sitobali nahia wamareta razo Melayu Deli, fatua lö hadöi Melayu Deli ba no la'iagö ira razo Aru. Kesultanan Deli sambua soi wamatörö razo Melayu nifasindro me döfi 1632, samasindrö ya'ia amada Tuanku Panglima Gocah Pahlawan ba mbanua sotöi Tanah Deli (iada'a ya'ia da'ö  Kota Medan dan Kabupaten Deli Serdang, Indonesia).
Ba mbaŵa safuria ba ngahönö si-19 ba böröta ngahönö si-20 so dombua wa'afindra niha numalö ba Medan. Siföföna sibai ya'ia da'ö fa'atohare niha soi Tionghoa faoma soi ma Jawa simöi fakuli ba kabu. Ba aefa ndröfi si 1880 samazökhi kabu labato ba wanema niha Tionghoa, me molo'ö si no la'ila ato ira zoloi moroi ba kabu andrö, ba asese lalau wa'akaliru bakha ba kabu. So urusi kabu la tema ato niha moroi ba Jawa sohalöŵö. Niha Tionghoa si no irai mohalöŵö ba kabu andrö, ba la'odödögö halöŵö wamaha. Inötö simendrua ba da'ö ya'ia moroi ba Minangkabau, Mandailing, faoma Aceh. Fefu ira da'a möi ba Medan tenga simöi mohalöŵö ma sifakuli hiza ato ira zamawa, so zitobali guru, ba sohalöwö ba agama simane ulama.
Geografi
Kota Medan fa'ebolonia so ba zi 26.510 hektare (265,10 km²) ma 3,6% moroi ba zi sagörö tanö Sumatra Utara. Börö da'ö, na la faigi kota tanöbö'ö misa, Medan sambua kota sokhö nahia side-ide ba soya niha sangiagö. Molo'ö fetaro ba gambara danö kota Medan so'ia ba 3° 30' – 3° 43' Lintang Utara faoma 98° 35' - 98° 44' Bujur Timur. Börö da'ö topografi kota Medan hulö na manaere tanö yöu si so ba wa'alaŵa 2,5 - 37,5 meter moroi ba dete nasi.
Sifaola
Na molo'ö fetaro wamatörö, sifaola ba Medan ya'ia da'ö: